CELEX: 32017D1546
Language: lv
Date: 2016-09-29 00:00:00
Title: Padomes Lēmums (ES) 2017/1546 (2016. gada 29. septembris) par to, lai Eiropas Savienības vārdā parakstītu un provizoriski piemērotu pamatnolīgumu starp Eiropas Savienību un tās dalībvalstīm, no vienas puses, un Austrāliju, no otras puses

15.9.2017   
            
            
               LV
            
            
               Eiropas Savienības Oficiālais Vēstnesis
            
            
               L 237/5
            
         PADOMES LĒMUMS (ES) 2017/1546
   (2016. gada 29. septembris)
   par to, lai Eiropas Savienības vārdā parakstītu un provizoriski piemērotu pamatnolīgumu starp Eiropas Savienību un tās dalībvalstīm, no vienas puses, un Austrāliju, no otras puses
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 37. pantu,
   ņemot vērā Līgumu par Eiropas Savienības darbību un jo īpaši tā 207. pantu un 212. panta 1. punktu saistībā ar 218. panta 5. punktu un 218. panta 8. punkta otro daļu,
   ņemot vērā Eiropas Komisijas un Savienības Augstās pārstāves ārlietās un drošības politikas jautājumos kopīgo priekšlikumu,
   tā kā:
   
               (1)
            
            
               Padome 2011. gada 10. oktobrī pilnvaroja Komisiju un Augsto pārstāvi ārlietās un drošības politikas jautājumos sākt sarunas ar Austrāliju par pamatnolīgumu, lai aizstātu 2008. gada ES un Austrālijas partnerattiecību sistēmu.
            
         
               (2)
            
            
               Sarunas par pamatnolīgumu starp Eiropas Savienību un tās dalībvalstīm, no vienas puses, un Austrāliju, no otras puses (“nolīgums”), sekmīgi tika noslēgtas 2015. gada 5. martā. Nolīgums atspoguļo gan vēsturiski ciešās attiecības un aizvien stingrākās saites, kas veidojas starp Pusēm, gan to vēlmi vērienīgā un inovatīvā veidā aizvien vairāk stiprināt un paplašināt savas attiecības.
            
         
               (3)
            
            
               Nolīguma 61. pantā ir paredzēts, ka, kamēr tas nav stājies spēkā, Savienība un Austrālija var provizoriski piemērot noteiktus nolīguma noteikumus, kurus abas Puses nosaka, savstarpēji vienojoties.
            
         
               (4)
            
            
               Tāpēc nolīgums būtu jāparaksta Savienības vārdā un noteikti tā noteikumi būtu jāpiemēro provizoriski, kamēr tiek pabeigtas procedūras tā noslēgšanai,
            
         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt pamatnolīgumu starp Eiropas Savienību un tās dalībvalstīm, no vienas puses, un Austrāliju, no otras puses, ņemot vērā nolīguma noslēgšanu.
   Nolīguma teksts ir pievienots šim lēmumam.
   2. pants
   Kamēr nolīgums nav stājies spēkā, saskaņā ar tā 61. pantu un ievērojot tajā noteiktos paziņojumus, starp Savienību un Austrāliju provizoriski piemēro šādus nolīguma noteikumus tikai tiktāl, ciktāl tie skar jautājumus, kas ietilpst Savienības kompetencē, tostarp jautājumus, kas ietilpst Savienības kompetencē noteikt un īstenot kopīgu ārlietu un drošības politiku (1):
   
               —
            
            
               3. pants (“Politiskais dialogs”),
            
         
               —
            
            
               10. pants (“Sadarbība reģionālajās un starptautiskajās organizācijās”),
            
         
               —
            
            
               56. pants (“Apvienotā komiteja”), izņemot tā 3. punkta g) un h) apakšpunktu, ciktāl ir nepieciešams,
            
         
               —
            
            
               X sadaļa (“Nobeiguma noteikumi”), izņemot 61. panta 1. un 3. punktu, tiktāl, ciktāl ir nepieciešams, lai nodrošinātu pirmajos trīs ievilkumos minēto nolīguma noteikumu provizorisku piemērošanu.
            
         3. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   4. pants
   Šis lēmums stājas spēkā nākamajā dienā pēc tā pieņemšanas.
   
      Briselē, 2016. gada 29. septembrī
      
         
            Padomes vārdā –
         
         
            priekšsēdētājs
         
         P. ŽIGA
      
   
   
      (1)  Datumu, no kura nolīguma 2. pantā minētos noteikumus piemēro provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.